Baltian ilmavalvonta

**Baltian ilmavalvonta** () on Naton ilmapuolustuksen nopean hälytysvalmiuden joukot (QRA), jonka tarkoitus on valvoa Baltian maiden eli Viron, Latvian ja Liettuan ilmatilaa.

## Historia
Neuvostoliiton hajottua 1990-luvulla Baltiaan syntyneet tasavallat pyrkivät siihen, että niiden alueelle jääneet Venäjän asevoimat poistetaan ripeästi. Tähän pyrittiin myös ilmavoimien, lentotukikohtien ja valvontaan käytettävien tutkien osalta, mikä muutti Baltian ilmapuolustuksen.

Maaliskuusta 2004 lähtien, kun Baltian maat liittyivät Natoon, Baltian maiden ilmavalvontaa on toteutettu ympärivuorokautisena tehtävänä kolmen kuukauden rotaatioperiaatteella Liettuan Šiauliain lentotukikohdasta ja vuodesta 2014 lähtien Viron Harjun maakunnassa sijaitsevasta Ämarin lentotukikohdasta. Tavallisesti joukkoihin kuuluu neljä hävittäjää ja 50–100 tukihenkilöä.

Kun Venäjän federaatio miehitti Krimin, Yhdysvaltain ilmavoimat lähetti kuusi F-15C Eagle -hävittäjää Yhdysvaltain Lakenheathin lentotukikohdasta Itä-Englannista Liettuan ilmavoimien tukikohtaan Šiauliaiin.

Toukokuussa 2014 Nato perusti toisen lentotukikohdan Viron Ämariin Tallinnan lähelle, ja ensimmäisenä sinne sijoitettiin tanskalaisia joukkoja. Tammikuussa 2022 Venäjän joukkojen kerääntyessä Ukrainan rajalle Yhdysvaltain ja Tanskan hävittäjät lähetettiin Naton Baltian ilmavalvontajoukkoihin Viroon ja Liettuaan vahvistamaan ilmavalvontaa.

Suomen maanpuolustuskorkeakoulun entisen työntekijän mukaan Baltian lentotukikohdat ovat sodan sattuessa haavoittuvia, koska niissä ei ole vahvistettuja lentokonesuojia, mikä tekee niistä alttiita hyökkäyksille. Venäjä käyttää myös pitkän kantaman ilmatorjuntaohjuksia Kaliningradissa, Pihkovassa ja Leningradin alueella, mikä voi haitata tai estää lentotoiminnan alueella.

## Tehtävä
Liitossa ilmatilan koskemattomuuden säilyttäminen on yhteinen tehtävä, jota hoidetaan yhdessä ja yhteisesti käyttämällä hävittäjiä ilmavalvontaan. Ilmavalvonta on pelkästään puolustuksellista. 1970-luvulta lähtien NATO on perustanut kattavan ilmatilan valvonta- ja hallintajärjestelmän sekä jäsenmaiden tarjoamat nopean hälytysvalmiuden joukot (QRA) ilmatorjuntaan.

Naton jäsenmaat, joilla ei ole omia ilmavalvontaresursseja, saavat apua muilta Naton jäsenmailta. Luxemburgia valvovat Belgian hävittäjät, Sloveniaa Italian ilmavoimat ja Albaniaa Italian lentokoneet.

Jotta ilmavalvonta voitaisiin suorittaa turvallisesti ja ammattimaisesti, riittävä koulutus oli ja on edelleen tarpeen, sillä Naton jäsenmaat lähettävät joukkojaan vuorotellen Liettuan Šiauliaiin sijaitsevalle lentotukikohdalle. 

## Vuoroluettelo

## Onnettomuudet

* 29. huhtikuuta 2013: tanskalainen F-16-hävittäjä laskeutui Tallinnaan lintutörmäyksen jälkeen, joka vaurioitti moottoria lievästi.
* 9. lokakuuta 2015: saksalaisen Eurofighterin oikea ulkoinen säiliö irtosi, kun kone liikkui kiitoradalla Ämarin lentotukikohdassa Virossa.
* 8. elokuuta 2018: espanjalainen Eurofighter-hävittäjä laukaisi vahingossa AMRAAM-ohjuken ilman tarkoitettua kohdetta partioidessaan Viron ilmatilassa. Ohjuksen itsetuhoa ei ole vahvistettu.

## Katso myös
*Viron ilmavoimat
*Latvian ilmavoimat
*Liettuan ilmavoimat
*Suomen ilmatilan loukkaukset

## Lähteet

## Aiheesta muualla